తమన్ నీ టైమ్ నడుస్తుంది.. నడిపించు భాయ్..
2020-03-20 17:21:54
ప్రస్తుతం ఇదే అనిపిస్తుంది చూస్తుంటే. అల వైకుంఠపురములో సినిమాతో తెలుగులో నెంబర్ వన్ మ్యూజిక్ డైరెక్టర్ అయిపోయాడు తమన్. 100 సినిమాల తర్వాత ఈయన రేంజ్ మరింత పెరిగిపోయింది. ఇన్నేళ్లుగా ఎన్ని సినిమాలకు సంగీతం అందించినా కూడా ఈయనకు కాపీ క్యాట్.. రొటీన్ మ్యూజిక్ డైరెక్టర్ అనే పేరుండేది. కానీ అల వైకుంఠపురములో తర్వాత తమన్ రేంజ్ పెరిగిపోయింది. ఈ సినిమాకు తొలి విజయం చేకూరేలా చేసింది తమనే.
ఎందుకు మీరు టికెట్ కొనరు అంటూ ప్రశ్నించేలా తన సినిమాకు సంగీతం అందించిన తమన్ కు చేతులెత్తి నమస్కరించాడు త్రివిక్రమ్ శ్రీనివాస్. గత మూడేళ్లుగా మహానుభావుడు, తొలిప్రేమ, ఛల్‌ మోహన్‌రంగ, అరవింద సమేత వీర రాఘవ సినిమాలు తనకు మంచి పేరు తీసుకొచ్చాయని చెప్పుకొచ్చాడు సంగీత దర్శకుడు తమన్‌. సరైనోడు తర్వాత ఏడాది విరామం తీసుకున్నానని.. ఆది తనకెంతగానో ఉపయోగపడిందని చెబుతున్నాడు ఈయన. ఆ సమయంలోనే ఇలాంటి సినిమాలు ఒప్పుకోవాలి అనే దానిపై ఒక నిర్ణయం తీసుకున్నట్లు చెప్పారు తమన్. ఇక గత రెండు నెలలుగా ఏ సినిమా పోస్టర్ పై చూసినా కూడా ఈయన పేరు కనిపిస్తుంది.
వెంకీ మామ, ప్రతిరోజూ పండగే, అల వైకుంఠపురములో సినిమాలతో మరోసారి తన సత్తా చూపించాడు ఈయన. వీటితో పాటు తమన్ చేతిలో మరో అరడజను ప్రాజెక్టులున్నాయి. ప్రస్తుతం ఆయన చాలా బిజీగా ఉన్నాడు. తన జోరు చూస్తుంటే ఏడాదికి 15 సినిమాలకు సంగీతం అందించేలా కనిపిస్తున్నాడు. ఇదిలా ఉంటే ఇప్పుడు ఎన్టీఆర్, త్రివిక్రమ్ సినిమాకు కూడా తమన్ సంగీతం అందించబోతున్నాడు. ఒకప్పుడు దేవీతో వరస సినిమాలు చేసిన మాటల మాంత్రికుడు.. అరవింద సమేత నుంచి తమన్ తోనే ప్రయాణం అంటున్నాడు. ఆ సినిమాకు మంచి సంగీతం అందించి.. అల వైకుంఠపురములో సినిమాను కేవలం తన పాటలతోనే హిట్ చేసాడు ఈయన. అందుకే ఇప్పుడు ఎన్టీఆర్ సినిమాకు కూడా ఈయన్నే తీసుకుంటున్నాడు త్రివిక్రమ్. మొత్తానికి మరో రెండు మూడేళ్ల వరకు కూడా తమన్ దూకుడు తగ్గేలా కనిపించట్లేదు.
taman nee time nadustundi.. nadipinchu bhay..
2020-03-20 17:21:54
prastutam ide anipistundi chustunte. ala vaikuntapuramulo sinimaatho telugulo nembar van music director aipoyadu taman. 100 cinimala tarvaata eeyana range marinta perigipoyindi. innellugaa enni sinimaalaku sangeetam andinchinaa kuudaa eeyanaku kaapi cat.. roteen music director ane perundedi. cony ala vaikuntapuramulo tarvaata taman range perigipoyindi. ee sinimaaku toli vijayam chekurela chesindi tamane.
enduku meeru ticket konaru antuu prasninchela tana sinimaaku sangeetam andinchina taman ku chetuletti namaskarinchaadu trivikram srinivas. gatha moodellugaa mahanubhavudu, toliprema, chhala mohaneranga, aravinda sametha veera raghava cinimaalu tanaku manchi paeru teesukochaayani cheppukochadu sangeeta darsakudu taman. sarainodu tarvaata edaadi viraamam teesukunnaanani.. aadi tanakentagaano upayogapadindani chebutunnadu eeyana. aa samayamlone ilanti cinimaalu oppukovali ane daanipai oka nirnayam teesukunnatlu cheppaaru taman. ika gatha rendu nelalugaa e sinima poster pai chusina kuudaa eeyana paeru kanipistundi.
venki maama, pratiroju pandage, ala vaikuntapuramulo cinimaalatoe marosari tana satta chuupimchaadu eeyana. veetitho paatu taman chetilo maro aradajanu praajektulunnaayi. prastutam aayana chala bijiga unnaadu. tana joru chustunte edaadiki 15 sinimaalaku sangeetam andinchela kanipistunnadu. idila unte ippudu ntr, trivikram sinimaaku kuudaa taman sangeetam andinchabotunnadu. okappudu deveetho varasa cinimaalu chesina maatala maantrikudu.. aravinda sametha nunchi taman thone prayaanam antunnadu. aa sinimaaku manchi sangeetam andinchi.. ala vaikuntapuramulo sinimaanu kevalam tana paatalathone hit chesadu eeyana. anduke ippudu ntr sinimaaku kuudaa eeyanne teesukuntunnadu trivikram. mottaaniki maro rendu moodella varaku kuudaa taman dookudu taggela kanipinchatledu.